**ΑΠΟΣΠΑΣΜΑ**

# Από το πρακτικό της αριθμ. 1ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 5**

**Έγκριση της υπ. Αριθμόν 01/2022 μελέτης και τεχνικών προδιαγραφών για «Προμήθεια, εγκατάσταση, παραμετροποίηση και λειτουργία ενός ολοκληρωμένου συστήματος μίσθωσης ηλεκτρικών ποδηλάτων για το Δήμο Λεβαδέων».**

Στη Λιβαδειά σήμερα 5η Ιανουαρίου 2022 ημέρα Τετάρτη & ώρα 13.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» » και μετά από την αρ.πρωτ. 24537/31-12-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα έξι (6) εκ των οποίων και ένα αναπληρωματικό ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης-Πρόεδρος 1. Καλογρηάς Αθανάσιος

2. Νταντούμη Ιωάννα 2.Παπαϊωάννου Λουκάς

3. Καράβα - Χρυσοβαλάντου 3.Μπράλιος Νικόλαος

4. Μερτζάνης Κωνσταντίνος 4. Καραμάνης Δημήτριος

5. Σαγιάννης Μιχαήλ (αναπληρωματικό μέλος) (Αν και είχαν νόμιμα προσκληθεί)

6. Καπλάνης Κωνσταντίνος

Ο Πρόεδρος της Οικονομικής Επιτροπής ενημέρωσε το σώμα ότι κατατέθηκε το υπ΄αριθμ΄ 204/5-1-2022 έγγραφο της Δ/νσης Περιβάλλοντος , Καθαριότητας & Πρασίνου του Δήμου Λεβαδέων με θέμα : «Έγκριση της υπ. Αριθμόν 01/2022 μελέτης και τεχνικών προδιαγραφών για «Προμήθεια, εγκατάσταση, παραμετροποίηση και λειτουργία ενός ολοκληρωμένου συστήματος μίσθωσης ηλεκτρικών ποδηλάτων για το Δήμο Λεβαδέων» και ζήτησε την συζήτησή του εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του ως τελευταίο θέμα μετά την συζήτηση των θεμάτων που είναι εγγεγραμμένα στην ημερήσια διάταξη της συνεδρίαση σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄ αριθμ. πρωτ. 204/5-1-2022 έγγραφο της Δ/νσης Περιβάλλοντος , Καθαριότητας & Πρασίνου του Δήμου Λεβαδέων στο οποίο αναφέρονται τα παρακάτω:

*Το ΚΑΠΕ, σε συνέχεια της με αρ. πρωτ. ΕΥΔ/ΕΠ ΥΜΕΠΕΡΑΑ 12143/29.11.2021 πρόσκλησης, με κωδικό 14.6iv33.33.9.1 και α/α ΟΠΣ 4950, όπως έχει τροποποιηθεί και ισχύει με την υπ’ αριθ. πρωτ. ΕΥΔ/ΕΠ ΥΜΕΠΕΡΑΑ 13039/17.12.2021 πρόσκληση, έκδοση 2/0, για την υποβολή προτάσεων στο Ε.Π «Υποδομές Μεταφορών, Περιβάλλον και Αειφόρος Ανάπτυξη» (ΕΥΔ/ΕΠ-ΥΜΕΠΕΡΑΑ), Άξονας Προτεραιότητας 14 «ΔΙΑΤΗΡΗΣΗ ΚΑΙ ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ – ΠΡΟΑΓΩΓΗ ΤΗΣ ΑΠΟΔΟΤΙΚΗΣ ΧΡΗΣΗ ΤΩΝ ΠΟΡΩΝ (ΤΣ)», ο οποίος συγχρηματοδοτείται από το Ταμείο Συνοχής με τίτλο «ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ, ΜΙΡΟΚΙΝΗΤΙΚΟΤΗΤΑ, ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΑΣΤΙΚΩΝ ΜΕΤΑΚΙΝΗΣΕΩΝ», προσκαλεί του Δήμους να συμμετέχουν ως Εταίροι Δικαιούχοι στο εν λόγω πρόγραμμα.*

*Συγκεκριμένα, στο πλαίσιο της Πρόσκλησης θα ενταχθεί μία (1) Πράξη με Δικαιούχο το ΚΑΠΕ, ενώ ως Δυνητικοί Εταίροι Δικαιούχοι θεωρούνται όσοι φορείς – Δήμοι ή/και Αναπτυξιακές Εταιρείες αυτών θα υλοποιήσουν τα αντίστοιχα έργα, κατόπιν υπογραφής Συμφώνου Συνεργασίας με το ΚΑΠΕ, όπως προβλέπεται στο άρθρο 7, παρ. 2, της ΥΠΑΣΥΔ με αριθμό 137675/EΥΘΥ1016/19.12.2018 (ΦΕΚ Β΄ 5968/31.12.2018).*

*Επιλέξιμα θεωρούνται έργα μικροκινητικότητας που θα αναπτυχθούν σε ΟΤΑ Α΄ βαθμού της χώρας, οι οποίοι περιλαμβάνονται στον συνημμένο στην Πρόσκληση του ΚΑΠΕ Πίνακα με τη σύμφωνη γνώμη του Υπουργείου Περιβάλλοντος και Ενέργειας, λαμβάνοντας υπόψη παραμέτρους – κριτήρια πληθυσμιακά, είτε/και γεωγραφικά, ή και άλλα κατάλληλα να οδηγήσουν στη μέγιστη αποτελεσματικότητα της Δράσης.*

*Σε κάθε έναν Δήμο αντιστοιχεί μόνο μία ολοκληρωμένη παρέμβαση.*

*Αντικείμενο της Πράξης είναι η ανάπτυξη και ενίσχυση ενός κοινόχρηστου δικτύου ηλεκτρικών και περιβαλλοντικά φιλικών οχημάτων, το οποίο σε συνέργεια με τις λοιπές παρεμβάσεις (εφαρμογές χρήσης και πληροφόρησης πολιτών (web και mobile εφαρμογές) για τις υπηρεσίες μικρο-κινητικότητας, πλατφόρμα διαχείρισης υπηρεσιών και δεδομένων μικροκινητικότητας) θα δημιουργήσει ένα ολοκληρωμένο και λειτουργικό σύνολο παρεχόμενων υπηρεσιών και μέσων που θα συνεισφέρει αποτελεσματικά στην βελτίωση των μετακινήσεων σε επίπεδο μικροκινητικότητας.*

*Ο ΚΥΡΙΟΣ ΔΙΚΑΙΟΥΧΟΣ (ΚΑΠΕ) αναλαμβάνει την υλοποίηση του Φυσικού και Οικονομικού αντικειμένου που αφορά στην παρακολούθηση και αξιολόγηση των αποτελεσμάτων της Πράξης. Συγκριμένα, μεριμνά για την απρόσκοπτη υλοποίηση και ολοκλήρωση της Πράξης, την επίτευξη των στόχων της και παρακολουθεί τα προβλήματα που ανακύπτουν κατά την υλοποίησή της, προκειμένου έγκαιρα να αναληφθούν οι κατάλληλες διορθωτικές ενέργειες που θα επιτρέψουν την ολοκλήρωσή της. Παράλληλα αναλαμβάνει την ανάπτυξη και εφαρμογή πλαισίου αποτίμησης των ωφελειών από την υλοποίηση της Πράξης και τη συνεισφορά αυτών στην επίτευξη των ειδικών στόχων του Επιχειρησιακού Προγράμματος (Υποέργο 1), όπως αναλυτικά περιγράφεται στο Παράρτημα Ι.*

*Ο ΕΤΑΙΡΟΣ ΔΙΚΑΙΟΥΧΟΣ (Δήμος Λεβαδέων) αναλαμβάνει την υλοποίηση του Φυσικού και Οικονομικού αντικειμένου των παρεμβάσεων, που αφορούν στην:*

* *προμήθεια και εγκατάσταση ολοκληρωμένων συστημάτων ποδηλατοκίνησης:*
  + *Προμήθεια κοινόχρηστων ηλεκτρικών ποδήλατων πόλης, κατάλληλης σχεδίασης για κοινόχρηστα συστήματα χρήσης σε ΟΤΑ Α’ Βαθμού της Χώρας.*
  + *Δημιουργία δικτύου κοινόχρηστων θέσεων κλειδώματος και φόρτισης ποδηλάτου, με δυνατότητα αυτόματης φόρτισης του ποδηλάτου όσο είναι κλειδωμένο.*
  + *Ολοκληρωμένη πλατφόρμα απομακρυσμένης διαχείρισης συσκευών πεδίου (φορτιστών ηλεκτρικών ποδηλάτων και σταθμών μίσθωσης ποδηλάτων).*
  + *Ολοκληρωμένες εφαρμογές χρήσης και πληροφόρησης πολιτών (web και mobile εφαρμογές) για τις υπηρεσίες Μικροκινητικότητας.*
  + *Ολοκληρωμένη πλατφόρμα διαχείρισης υπηρεσιών και δεδομένων Μικροκινητικότητας με τον κατάλληλο software και hardware εξοπλισμό.*
  + *Έργα σύνδεσης με δίκτυα ΟΚΩ, εφόσον απαιτείται.*
* *παροχή υπηρεσιών δράσεων δημοσιότητας, με στόχο τη διάδοση της ηλεκτροκίνησης στον τοπικό πληθυσμό,*
* *παροχή υπηρεσιών συμβούλου τεχνικής υποστήριξης για την υλοποίηση των πιο πάνω παρεμβάσεων.*

*Πιο αναλυτικά, οι αναγκαίες δράσεις - παρεμβάσεις τις οποίες, δύναται κατ’ ελάχιστον να υλοποιήσουν οι ανωτέρω δυνητικά επιλέξιμοι Δήμοι, στο πλαίσιο της συγκεκριμένης χρηματοδότησης και στο πλαίσιο του οριζόμενου μέγιστου Π/Υ επιδότησης, λαμβάνοντας υπόψη τα ιδιαίτερα χαρακτηριστικά του κάθε Δήμου και με γνώμονα το συνολικό μέγιστο αποτέλεσμα στους Περιβαλλοντικούς και Ενεργειακούς Στόχους του προγράμματος, περιλαμβάνουν τα κάτωθι:*

* *Ηλεκτρικά Ποδήλατα Πόλεως, Ειδικής Σχεδίασης για Κοινόχρηστα Συστήματα Μίσθωσης, με "Έξυπνη" Κλειδαριά IoT (4G/GPS)*
* *Αντιβανδαλιστική Θέση Κλειδώματος & Φόρτισης Ποδηλάτου, με Λειτουργικότητα Αυτόματης Φόρτισης του Ποδηλάτου όσο είναι Κλειδωμένο*
* *Τερματικό Μίσθωσης Ποδηλάτου με Οθόνη Αφής, Αναγνώστη Πιστωτικών/Χρεωστικών Καρτών και Εκτυπωτή Αποδείξεων. Το τερματικό θα χρησιμοποιείται για τη μίσθωση ποδηλάτου*
* *Άδεια Χρήσης Λογισμικού Τερματικού Μίσθωσης Ποδηλάτου. Μέσω του λογισμικού θα είναι εφικτή η μίσθωση ποδηλάτου από τον χρήστη*
* *Web-Based Λογισμικό Διαχείρισης Συστήματος, μέσω του οποίου θα γίνεται η συνολική διαχείριση και η παρακολούθηση λειτουργίας του συστήματος μίσθωσης ποδηλάτων*
* *Mobile Εφαρμογή (iOS, Android), μέσω της οποίας θα είναι εφικτή η μίσθωση ποδηλάτου από τους χρήστες*
* *Εξοπλισμός Έκδοσης Προσωποποιημένων Έξυπνων Καρτών Συνδρομητών, οι οποίες θα μπορούν να χρησιμοποιηθούν για τη μίσθωση ποδηλάτου*
* *Λογισμικό Έκδοσης Προσωποποιημένων Έξυπνων Καρτών Συνδρομητών, οι οποίες θα μπορούν να χρησιμοποιηθούν για τη μίσθωση ποδηλάτου*
* *Εικαστική Προσαρμογή Συστήματος, η οποία περιλαμβάνει γραφιστική σχεδίαση και παραγωγή αυτοκόλλητων για τα ποδήλατα και τους σταθμούς*
* *Εγκατάσταση Εξοπλισμού*
* *Υπηρεσίες Εκπόνησης Μελέτης Εφαρμογής*
* *Υπηρεσίες Διαχείρισης Έργου*
* *Υπηρεσίες Εκπαίδευσης & πιλοτικής λειτουργίας*
* *Συνδέσεις 4G για 1 Έτος*
* *Υπηρεσίες Συντήρησης Εξοπλισμού για 1 Έτος*
* *Υπηρεσίες Λειτουργίας Συστήματος για 1 Έτος*
* *Δράσεις Δημοσιότητας*
* *Υπηρεσίες Υποστήριξης για την Παρακολούθηση Υλοποίησης αντικείμενου του έργου (Τεχνικός Σύμβουλος) έως ποσοστού 10 %*

*Στο πλαίσιο αυτό, ο συνολικός προϋπολογισμός των παρεμβάσεων για τον Δήμο Λεβαδέων ανέρχεται σε 256.000,00 € (συμπεριλαμβανομένου του Φ.Π.Α.). Ενδεικτικά αναλύεται στα ακόλουθα υποέργα ως εξής:*

*Υποέργο 1: «Ενίσχυση της Μικροκινητικότητας στον Δήμο Λεβαδέων», συνολικού προϋπολογισμού 248.000,00 € (συμπεριλαμβανομένου του Φ.Π.Α.).*

*Υποέργο 2: «Παροχή Υπηρεσιών Συμβούλου Παρακολούθησης των Δράσεων Μικροκινητικότητας του Δήμου Λεβαδέων», συνολικού προϋπολογισμού 8.000 € (συμπεριλαμβανομένου του Φ.Π.Α.)*

***Προκειμένου ο Δήμος να υποβάλει την πρόταση και να διεκδικήσει την απαραίτητη χρηματοδότηση ώστε να υλοποιήσει το έργο, εισηγούμαστε την έγκριση:***

*Της υπ. Αριθμόν 01/2022 μελέτης και τεχνικών προδιαγραφών για «Προμήθεια, εγκατάσταση, παραμετροποίηση και λειτουργεία ενός ολοκληρωμένου συστήματος μίσθωσης ηλεκτρικών ποδηλάτων για το Δήμο Λεβαδέων»,*

*για την Συμμετοχή του Δήμου Λεβαδέων ως Εταίρος Δικαιούχος σε συνεργασία με το ΚΑΠΕ στην υποβολή πρότασης για την υλοποίηση έργων που αφορούν στη δράση «Βιώσιμη Αστική Κινητικότητα, Μικροκινητικότητα, Ολοκληρωμένη Διαχείριση Αστικών Μετακινήσεων» του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», ΕΣΠΑ 2014-2020».*

Η Οικονομική Επιτροπή λαμβάνοντας υπόψη:

-Το 204/5-1-2022 έγγραφο της Δ/νσης Περιβάλλοντος , Καθαριότητας & Πρασίνου του Δήμου Λεβαδέων που διανεμήθηκε

-Την 1/2022 μελέτη της Δ/νσης Περιβάλλοντος , Καθαριότητας & Πρασίνου του Δήμου Λεβαδέων προϋπολογισμού 256.000,00 € (συμπεριλαμβανομένου του Φ.Π.Α

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την υπ. αριθμό 01/2022 μελέτη και τις τεχνικές προδιαγραφές για «Προμήθεια, εγκατάσταση, παραμετροποίηση και λειτουργία ενός ολοκληρωμένου συστήματος μίσθωσης ηλεκτρικών ποδηλάτων για το Δήμο Λεβαδέων» , για την Συμμετοχή του Δήμου Λεβαδέων ως Εταίρος Δικαιούχος σε συνεργασία με το ΚΑΠΕ στην υποβολή πρότασης για την υλοποίηση έργων που αφορούν στη δράση «Βιώσιμη Αστική Κινητικότητα, Μικροκινητικότητα, Ολοκληρωμένη Διαχείριση Αστικών Μετακινήσεων» του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», ΕΣΠΑ 2014-2020».

**Η παρούσα απόφαση πήρε αριθμό 5/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1. Νταντούμη Ιωάννα

2. Μερτζάνης Κωνσταντίνος

3. Καράβα Χρυσοβαλάντου – Βασιλική

4.Σαγιάννης Μιχαήλ

5.Καπλάνης Κων/νος

ΠΙΣΤΟ ΑΠΟΣΠΑΣΜΑ

Λιβαδειά 10 -01-2022

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ